sodeli, cumana isch wohl saelteschte staedtli vo suedamerika, aber wuerkli nuet bsunderigs. eifach halt e staedtli so wie alli andere au. da wo alt isch gseht mer leider nuemmer wuerklich,  aber isch eigentli au egal gsi. hemmer doch e wunderbari posada gfunde, wohl eini vo de schoenschte wommer uf uesere reis gha hend. so bundig im kolonialstiel mit innehof, mega schoene zimmer und au suess eifach schoen. sind denn noch uesere akunft zerscht mol chli is staedtli gange. hend oeppis zmittag gaesse und denn simmer uf poscht und is internet. meh hemmer eigentli noed gmacht, aber wie gseit, es het eigentli au noed viel zmache gseh. am obig hemmer ir posada chli billard und suesstigi spieli gspielt  und sind denn wieder mol friedlich go penne. herrlich gschlofe und endlich wiedermol e dunkels zimmer, so dassmer au mol het choene usschlofe. am noechschte morge simmer denn uf santa fe. gemaess lonely planet e backpackers paradise. naja, isch scho sehr e chilligs oertli gsi, aber paradiesisch wohl eher noed. hend denn de nommi mit bitzli baedele und suess chli charte spiele verbrocht. am obig denn wiedermol e ruemli hinderegstellt und denn am andere tag uf e schoeni bootstour gange. zaemme mit 5  tschinggelis   simmer chli um dinsle cruised vom mochima nationalpark. uf uesem waeg hemmer denn zweimol aghaltet, zum choene go schnorchle. dfabienne und ich hend jo sowas no nie gmacht und es isch wuerkli abartig schoen gsi. wunderbari koralleriffli mit de schoenschte fischlis wonni je gseh han. grossi, chliini, ganzi schwaerm, farbigi, steifisch und und. wuerkli mega schoen. leider hets denn bim zweite stopp agfange mit miniaturqualle und so hemmer  denn nocher gar nuemme choene go bade. hend recht brennt und sind so chli gsi, dassmers leider noed gseh het im wasser. aber isch au glich gsi, het denn eh nuet meh zum schnorchle gha und denn simmer eifach no chli annen strand und hend doete a de sunne broetlet. wuerkli broetlet isch so fucking heiss gsi. und de sand gad au, mer het noedmol druf choene laufe...however. am drue simmer denn wieder zruggtuckeret und hend wie scho bim hiwaeg wunderbari delfinfamilie gseh. isch mega geil gsi und wells wasser  soooo klar gsi isch hetmers amigs underem schiffli dure tauche gseh. eifach mega super gsi. wommer denn im doerfli zrugg gsi sind hemmer schnell uesi sache ghohlt und sind denn miteme por puesto uf puerto la cruz gfaetzt. sind denn go chinesisch   esse und denn wieder zrugg is hotel go los simpsons und sonstiges luege. sodeli. huete gohts witer uf merida, no eimol i berge und go gleitschirm fluege...peace